**K2 - KOMPETENCIJE ZA POUČAVANjE I UČENjE**

**Znanja**

* Poseduje znanja o kognitivnom razvoju učenika (kognitivnim stupnjevima i zoni narednog razvoja);
* Poseduje znanja o prirodi učenja, različitim stilovima učenja i strategijama učenja;
* Poseduje znanja o prirodi mišljenja i formiranju naučnih pojmova.

**Planiranje**

* Planira aktivnosti polazeći od znanja i iskustava kojima učenici raspolažu, individualnih karakteristika i potreba učenika, postavljenih ciljeva, ishoda, sadržaja i karakteristika konteksta u kojem radi;
* Planira aktivnosti kojima se razvijaju naučni pojmovi kod učenika;
* Planira podsticanje kritičkog, analitičkog i divergentnog mišljenja;
* Planira različite načine praćenja i vrednovanja rada i napredovanja učenika.

**Realizacija**

* Primenjuje različite oblike rada i aktivnosti u skladu sa znanjima i iskustvima kojima učenici raspolažu, individualnim karakteristikama i potrebama učenika, postavljenim ciljevima, ishodima, sadržajima i karakteristikama konteksta u kojem radi;
* Podstiče i podržava različite stilove učenja učenika i pomaže razvoj strategije učenja;
* Kontinuirano podstiče razvoj i primenu različitih misaonih veština (identifikovanje problema, rešavanje problema, donošenje odluka) i oblika mišljenja (kritičko, analitičko i divergentno);
* Podržava učenike da slobodno iznose svoje ideje, postavljaju pitanja, diskutuju i komentarišu u vezi sa predmetom učenja;
* Daje uputstva jasna svim učenicima i upućuje na transfer znanja;
* Prati i vrednuje postignuća učenika, primenjujući, objektivno, javno, kontinuirano i podsticajno ocenjivanje, dajući potpunu i razumljivu povratnu informaciju učenicima o njihovom radu.

**Vrednovanje/evaluacija**

* Prati i procenjuje različite aspekte učenja i napredovanja, koristeći različite tehnike evaluiranja;
* Prati i vrednuje efikasnost sopstvenih metoda na osnovu učeničkih postignuća;
* Prati i vrednuje postignuća učenika u skladu sa individualnim sposobnostima učenika, primenjujući utvrđene kriterijume ocenjivanja;
* Prati i vrednuje primenu instrumenata za praćenje i analiziranje rada u odnosu na napredovanje učenika;
* Kontinuirano prati i vrednuje učenička postignuća koristeći postupke vrednovanja koji su u funkciji daljeg učenja;
* Procenjuje potrebe učenika za dodatnom podrškom u učenju.

**Usavršavanje**

* Kontinuirano unapređuje sopstvenu pedagošku praksu na osnovu analize učeničkih postignuća;
* Unapređuje svoj rad, koristeći znanja stečena usavršavanjem u oblasti kognitivne, pedagoške psihologije i savremene didaktike i metodika.